ΓΡΑΠΤΗ ΕΡΩΤΗΣΗ P-0899/00

υποβολή: Theresa Villiers (PPE-DE) προς την Επιτροπή

(16 Μαρτίου 2000)

Θέμα: Ομάδα Φορολογικής Πολιτικής

1. Θα μπορούσε η Επιτροπή να αναφερθεί στο πεδίο αρμοδιοτήτων και τη σύνθεση της Ομάδας Φορολογικής Πολιτικής;

2. Τι θέματα εξετάσθηκαν κατά τη Δέκατη Συνεδρίαση της Ομάδας Φορολογικής Πολιτικής που διεξήχθη στις 2 Μαρτίου 2000, ποια ήταν τα συμπεράσματα και ποιοι παρέστησαν στη συνεδρίαση αυτή;

3. Πότε διεξήχθησαν προηγούμενες συνεδριάσεις της Ομάδας Φορολογικής Πολιτικής, τι θέματα συζητήθηκαν στις συνεδριάσεις αυτές και σε ποια συμπεράσματα κατέληξαν;

4. Ποιες μελλοντικές συνεδριάσεις της Ομάδας Φορολογικής Πολιτικής έχουν προγραμματιστεί και ποια θέματα πρόκειται να εξεταστούν σε προσεχείς συνεδριάσεις;

5. Για λόγους διαφάνειας, προτίθεται η Επιτροπή να διαβιβάσει στο Κοινοβούλιο συνοπτικές εκθέσεις σχετικά με τις συνεδριάσεις αυτές καθώς και έγγραφα στα οποία έχουν βασιστεί οι συζητήσεις;

Απάντηση του κ. Bolkestein εξ ονόματος της Επιτροπής

(11 Απριλίου 2000)

1. Η Ομάδα Φορολογικής Πολιτικής είναι ομάδα προσωπικών αντιπροσώπων των Υπουργών Οικονομικών (δύο αντιστοίχως), οι οποίοι εξετάζουν ευρωπαϊκά φορολογικά θέματα πέραν των συγκεκριμένων προτάσεων που εξετάζει το Συμβούλιο. Η ομάδα καθιστά δυνατή για την Επιτροπή και τα κράτη μέλη τη στρατηγική επισκόπηση των φορολογικών πολιτικών και την εξασφάλιση της απαραίτητης σύνδεσης μεταξύ της φορολογικής πολιτικής και άλλων πολιτικών. Πρόεδρος της ομάδας είναι οπεύθυνος για τη φορολογία Επίτροπος.

Η ομάδα συστάθηκε μετά την έκθεση της Επιτροπής, της 22ας Οκτωβρίου 1996 με θέμα την εξέλιξη των φορολογικών συστημάτων στην Ευρωπαϊκή Ένωση(1). Η Επιτροπή, στην έκθεσή της πρότεινε ότι μονιμότερη και στρατηγική ομάδαψηλού επιπέδου μπορεί να παρέχει την αναγκαία επισκόπηση των θεμάτων φορολογικής πολιτικής, καθώς και την απαραίτητη ώθηση για την αντιμετώπιση σημαντικών προκλήσεων. Ηποστήριξη του Ευρωπαϊκού Συμβουλίου του Δουβλίνου, της 13-14 Δεκεμβρίου 1996πογράμμισε τη δέσμευση των κρατών μελών σε αυτή τη διαδικασία ενισχυμένης συνεργασίας. Η Ομάδα Φορολογικής Πολιτικής έχει διαδεχτεί την Ομάδα Υψηλού Επιπέδου για τη Φορολογία η οποία είχε συσταθεί μετά το άτυπο Συμβούλιο Ecofin της Βερόνα το 1996.

2. Η δέκατη συνεδρίαση της Ομάδας Φορολογικής Πολιτικής ήταν κυρίως αφιερωμένη σε συνολική συζήτηση σχετικά με νέα στρατηγική για τη βελτίωση της λειτουργίας του συστήματος ΦΠΑ στο πλαίσιο της εσωτερικής αγοράς. Η εν λόγω συζήτησηπήρξε πολύ εποικοδομητική και χρήσιμη. Ωστόσο, όπως πάντα, η ομάδα δεν συμφώνησε στη διατύπωση επίσημων συμπερασμάτων.

3. Οι προηγούμενες συνεδριάσεις της Ομάδας Φορολογικής Πολιτικής διεξήχθησαν στις 11 Μαρτίου 1997, στις 6 Μαΐου 1997, στις 20 Ιουνίου 1997, στις 18 Σεπτεμβρίου 1997, στις 20 Οκτωβρίου 1997, στις 24 Φεβρουαρίου 1998, στις 3 Ιουλίου 1998, στις 12 Νοεμβρίου 1998, στις 8 Μαρτίου 1999, και στις 2 Μαρτίου 2000.

Στην αρχή, οι εργασίες της ομάδας επικεντρώθηκαν κατά πολύ στο θέμα του (ζημιογόνου) φορολογικού ανταγωνισμού και κατέληξαν στην έγκριση της φορολογικής δέσμης από το Συμβούλιο Ecofin την 1η Δεκεμβρίου 1997. Σε μεταγενέστερες συνεδριάσεις εξετάστηκαν διάφορα θέματα, όπως, η παρακολούθηση της οικονομικής και της διαρθρωτικής μεταρρύθμισης, η φορολογία της συμπληρωματικής σύνταξης και της ασφάλειας ζωής, το ηλεκτρονικό εμπόριο συνέχεια δοθείσα στη διϋπουργική σύνοδο της Οτάβα της 7ης Οκτωβρίου 1998, η φορολογία των προϊόντων ενέργειας, ΦΠΑ και SLIM.

4. Η επόμενη συνεδρίαση της Ομάδας Φορολογικής Πολιτικής θα πραγματοποιηθεί πιθανώς στις αρχές Μαΐου 2000. Αντικείμενο της συνεδρίασης θα είναι η ανταλλαγή απόψεων σχετικά με την επανεξέταση του κώδικα δεοντολογίας για τη φορολογία επιχειρήσεων.

5. Η βασική ιδέα της Ομάδας Φορολογικής Πολιτικής είναι να συμβάλει στην άτυπη ανταλλαγή απόψεων μεταξύ ανωτάτωνπαλλήλων της Επιτροπής και των κρατών μελών επί σημαντικών θεμάτων κοινοτικής φορολογικής πολιτικής χωρίς να απαιτείται η διατύπωση επισήμως δεσμευτικής θέσης. Επομένως, δενπάρχουν επίσημες συνοπτικές εκθέσεις ούτε συμπεράσματα των συνεδριάσεων. Ομοίως, η ομάδα συμφώνησε να μην προβαίνει στην κοινοποίηση των συνοπτικών εγγράφων εργασίας τα οποία ενίοτε καταρτίζονται για να κατευθύνουν τη συζήτηση σε συγκεκριμένα θέματα. Ωστόσο, η Επιτροπή θα χαιρόταν να ενημερώνει τακτικά το Κοινοβούλιο και, ειδικότερα, την Επιτροπή Οικονομικής και Νομισματικής Πολιτικής, σχετικά με το αποτέλεσμα των συνεδριάσεων της Ομάδας Φορολογικής Πολιτικής.

(1) COM(96)546 τελικό.